Source: http://www.vucbb.sk/portal/samosprava/utvar-hlavneho-kontrolora/plan-kontrolnej-cinnosti
Timestamp: 2013-05-22 14:13:42+00:00
Document Index: 6254963

Matched Legal Cases: ['§ 19', '§ 19', '§ 19', '§ 19', '§ 19', '§ 19', '§ 19', '§ 19']

Plán kontrolnej činnosti | Banskobystrický samosprávny kraj
Plán činnosti Útvaru hlavného kontrolóra
Banskobystrického samosprávneho kraja na I. polrok 2013
V súlade s ustanovením § 19e ods. 1 písm. b) zákona č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov je úlohou hlavného kontrolóra predložiť raz za šesť mesiacov návrh plánu kontrolnej činnosti zastupiteľstvu samosprávneho kraja. V súlade s týmto ustanovením predkladá hlavný kontrolór Banskobystrického samosprávneho kraja (ďalej len „BBSK“) Zastupiteľstvu BBSK návrh Plánu činnosti Útvaru hlavného kontrolóra BBSK na I. polrok 2013.
I. Plán výkonu kontrolnej činnosti ÚHK BBSK
Útvar hlavného kontrolóra Banskobystrického samosprávneho kraja (ďalej len „ÚHK BBSK“) bude v I. polroku 2013 vykonávať kontrolnú činnosť v súlade s príslušnými ustanoveniami zákona č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov, zákona č. 502/2001 Z. z. o finančnej kontrole a vnútornom audite a o zmene a doplnení niektorých zákonovv znení neskorších predpisov, zákona č. 416/2001 Z. z. o prechode niektorých pôsobností z orgánov štátnej správy na obce a vyššie územné celky v znení neskorších predpisov a ďalších všeobecne záväzných právnych predpisov a tiež v zmysle Zásad kontrolnej činnosti Útvaru hlavného kontrolóra Banskobystrického samosprávneho kraja, schválených uznesením Zastupiteľstva Banskobystrického samosprávneho kraja č. 450/2008 zo 14. augusta 2008.
Pri výbere a zaraďovaní organizácií v zriaďovateľskej pôsobnosti a ďalších subjektov podliehajúcich kontrole Banskobystrického samosprávneho kraja (ďalej len „BBSK“) v súlade s ustanoveniami§ 19c ods. 2 zákona č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov do plánukontrolnej činnosti a pri stanovení obsahového zamerania následných finančných kontrol budú zohľadnené nasledujúce skutočnosti:
počet a štruktúra organizácií v zriaďovateľskej pôsobnosti BBSK a ďalších subjektov podliehajúcich kontrole BBSKv súlade s ustanoveniami § 19c ods. 2 zákona č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov,
dodržanie periodicity výkonu kontrol v organizáciách v zriaďovateľskej pôsobnosti BBSK,
teritoriálne hľadisko,
prednostné zaradenie kontrol na základe požiadania Zastupiteľstva BBSK v súlade s ustanovením § 19e ods. 1 písm. g) zákona č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov,
úlohy stanovené zákonom č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov v zmysle ustanovení § 19e ods. 1,
možné riziká vyplývajúce z analýzy výsledkov uskutočnených následných finančných kontrol vedených v registri kontrolovaných subjektov a z doručených podnetov poukazujúcich na možné porušenie zákonnosti pri hospodárení s verejnými prostriedkami,
námety na zameranie kontrolnej činnosti získané na rokovaniach Zastupiteľstva BBSK, od predsedu BBSK, od odborných útvarov Úradu BBSK, prípadne z iných zdrojov.
V období I. polroka 2013 vykoná ÚHK BBSK 17 následných finančných kontrol zameraných na kontrolu dodržiavania zákonnosti pri hospodárení s finančnými prostriedkami, pri hospodárení a nakladaní s majetkom BBSK a na iné oblasti a ďalších 18 následných finančných kontrol zameraných na kontrolu splnenia opatrení prijatých na nápravu nedostatkov zistených predchádzajúcimi kontrolami a na odstránenie príčin ich vzniku. Z uvedeného počtu 17 následných finančných kontrol zameraných na dodržiavanie zákonnosti pri hospodárení s finančnými prostriedkami, pri hospodárení a nakladaní s majetkom BBSK a na ďalšie oblasti bude 15 kontrol vykonaných v organizáciách v zriaďovateľskej pôsobnosti BBSK a v Úrade BBSK a 2 kontroly v iných subjektoch podliehajúcich kontrole BBSK v súlade s ustanoveniami§ 19c ods. 2 písm. c) a d) zákona č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov v nasledujúcej štruktúre:
10 kontrol v školách a školských zariadeniach,
2 kontroly v zariadeniach sociálnych služieb,
2 kontroly v kultúrnych zariadeniach,
1 kontrola v Úrade BBSK,
2 kontroly v subjektoch podliehajúcich kontrole BBSK v súlade s ustanoveniami§ 19c ods. 2 písm. c) a d) zákona č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov.
Počet plánovaných kontrol zodpovedá personálnym kapacitám ÚHK BBSK.
Kontrolná činnosť vykonávaná prostredníctvom následných finančných kontrol bude v jednotlivých typoch kontrolovaných subjektov obsahovo zameraná nasledovne:
Vo vybraných rozpočtových a príspevkových organizáciách v zriaďovateľskej pôsobnosti BBSK
na kontrolu zákonnosti, účinnosti, hospodárnosti, efektívnosti a účelnosti pri hospodárení s finančnými prostriedkami a pri nakladaní s majetkom a majetkovými právami BBSK,
na kontrolu dodržiavania všeobecne záväzných právnych predpisov, interných predpisov BBSK,
na kontrolu podnikateľskej činnosti, pokiaľ ju kontrolovaný subjekt v kontrolovanom období vykonával,
na kontrolu verejného obstarávania tovarov, prác a služieb,
na kontrolu zmluvných vzťahov,
na kontrolu investičných akcií, pokiaľ kontrolovaný subjekt v kontrolovanom období investičnú akciu realizoval,
na kontrolu pracovnoprávnych vzťahov,
na kontrolu splnenia opatrení prijatých na nápravu nedostatkov zistených následnými finančnými kontrolami a odstránenia príčin ich vzniku.
V Úrade BBSK
na kontrolu zameranú na vypracovanie odborného stanoviska k návrhu záverečného účtu BBSK za rok 2012 pred jeho schválením v Zastupiteľstve BBSK,
na kontrolu splnenia opatrení prijatých na nápravu nedostatkov zistených následnými finančnými kontrolami a na odstránenie príčin ich vzniku.
Vo vybraných subjektoch podliehajúcich kontrole BBSK v súlade s ustanoveniami § 19c ods. 2 písm. c) a d) zákona č. 302/2001 Z. z. o samospráve vyšších územných celkov(zákon o samosprávnych krajoch) v znení neskorších predpisov
na kontrolu použitia finančných prostriedkov poskytnutých týmto subjektom z rozpočtu BBSK,
II. Plán ostatnej činnosti ÚHK BBSK
Súčasťou koncepčnej a metodickej činnosti budú najmä nasledujúce aktivity:
priebežná aktualizácia registra kontrolovaných subjektov,
evidencia a hodnotenie výsledkov uskutočnených kontrol, najmä analýza počtu, druhu a závažnosti kontrolných zistení a z toho vyplývajúcich možných rizík prostredníctvom elektronického registra kontrolovaných subjektov,
priebežná aktualizácia metodických postupov a štandardov výkonu kontrolnej činnosti v súlade so zmenou všeobecne záväzných právnych predpisov a na základe poznatkov získaných pri praktickom výkone kontrolnej činnosti,
spracovanie informačných materiálov pre riadiace odbory Úradu BBSK s cieľom zovšeobecnenia výsledkov kontrolnej činnosti a predchádzania vzniku nedostatkov v dodržiavaní zákonnosti pri hospodárení s verejnými prostriedkami.
Spolupráca s útvarmi hlavných kontrolórov ostatných samosprávnych krajov a sďalšími kontrolnými orgánmi
Spoluprácu s hlavnými kontrolórmi ostatných samosprávnych krajov a sďalšími kontrolnými orgánmi realizovať prostredníctvom:
aktívnej účasti hlavného kontrolóra na poradách hlavných kontrolórovsamosprávnych krajov, pričom v I. polroku 2013 bude hlavný kontrolór BBSK organizátorom jednej porady,
výmeny skúseností z praktickej kontrolnej činnosti a metodických poznatkov s ÚHK ostatných samosprávnych krajov,
koordinácie koncepčných a vzdelávacích aktivít s ÚHK ostatných samosprávnych krajov,
koordinácie kontrolnej činnosti, vzdelávacích aktivít a tvorby metodických postupovs Najvyšším kontrolným úradom SR, prípadne s ďalšími orgánmi.
Vzdelávanie a odborná príprava zamestnancov ÚHK BBSK
Na vzdelávanie a odbornú prípravu zamestnancov ÚHK BBSK:
využiť v rámci finančných možností ponuku školení a seminárov k aktuálnym odborným otázkam, pričom prednostne využívať ponuku školení a kurzov pod gesciou Ministerstva financií SR, prípadne iných rezortných ministerstiev,
do programu pracovných porád pravidelne zaraďovať informácie o legislatívnych zmenách a praktických poznatkoch dotýkajúcich sa kontrolnej činnosti a súvisiacich oblastí,
organizovať interné vzdelávanie zamerané na vybrané tematické oblasti,
využívať vzdelávacie aktivity organizované spoločne s ÚHK ďalších samosprávnych krajov,
podporovať externé vzdelávanie zamestnancov ÚHK BBSKv oblastiach súvisiacich s výkonom kontrolnej činnosti.
Spolupráca so Zastupiteľstvom BBSK
Základný rámec spolupráce hlavného kontrolóra so Zastupiteľstvom BBSK vychádza z príslušných ustanovení zákona č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov a ďalších všeobecne záväzných právnych predpisov a interných organizačných a riadiacich noriem BBSK. V intenciách uvedených noriem bude hlavný kontrolór vyvíjať nasledujúce aktivity:
zúčastňovať sa na zasadnutiach Zastupiteľstva BBSK, predkladať zastupiteľstvu požadované materiály a odborné stanoviská, získavať na jeho zasadnutiach námety pre obsahové zameranie kontrolnej činnosti a jej skvalitnenie,
na požiadanie Zastupiteľstva BBSK vykonať kontrolu v ním určených subjektoch podliehajúcich kontrole BBSK,
aktívne sa zúčastňovať na zasadnutiach komisie financií a správy majetku Zastupiteľstva BBSK, prípadne ďalších komisií Zastupiteľstva BBSK.
Spolupráca s predsedom BBSK, riaditeľom Úradu BBSK a jednotlivými odbormi Úradu BBSK
Spolupráca sa bude sústreďovať najmä do nasledujúcich oblastí:
prerokovanie aktuálnych závažných problémových okruhov vyplývajúcich z výsledkov následných finančných kontrol s predsedom BBSK, riaditeľom Úradu BBSK, prípadne vedúcimi jednotlivých odborov Úradu BBSK,
pripomienkovanie koncepčných materiálov, interných predpisov BBSK týkajúcich sa pôsobnosti a činnosti Útvaru hlavného kontrolóra BBSK,
analýza výsledkov vykonaných následných finančných kontrol a spracovanie získaných poznatkov vo forme odporúčaní pre riadiace orgány Úradu BBSK,
získavanie námetov pre obsahové zameranie kontrolnej činnosti z jednotlivých odborov Úradu BBSK.
V oblasti organizácie práce ÚHK BBSK a vytvorenia primeraných pracovných a priestorových podmienok budú dôležitými úlohami:
hľadanie riešenia pre dlhodobo stabilné umiestnenie ÚHK BBSK,
v súvislosti so zmenami v štruktúre organizácií v zriaďovateľskej pôsobnosti BBSK, v spôsobe vykonávania kontrolnej činnosti a ďalších skutočností prehodnotiť existujúcu organizačnú štruktúru ÚHK BBSK a prípadne pripraviť návrh na jej optimalizáciu.
NáhľadPrílohaVeľkosť Plan činnosti ÚHK BBSK na I. polrok 2005.pdf39.18 KB Plán činnosti ÚHK BBSK na II. polrok 2005.pdf31.01 KB Plán činnosti ÚHK BBSK na I. polrok 2006.pdf41.52 KB Plán činnosti ÚHK BBSK na II. polrok 2006.pdf37.84 KB Plán činnosti ÚHK BBSK na I. polrok 2007.pdf42.51 KB Plán činnosti ÚHK BBSK na II. polrok 2007.pdf39.44 KB Plán činnosti ÚHK BBSK na I. polrok 2008.pdf46.06 KB Plán činnosti ÚHK BBSK na II. polrok 2008.pdf45.44 KB Plán činnosti ÚHK BBSK na I. polrok 2009.pdf49.29 KB Plán činnosti ÚHK BBSK na II. polrok 2009.pdf48.51 KB Plán činnosti ÚHK BBSK na I. polrok 2010.pdf53.92 KB Plán činnosti ÚHK BBSK na II. polrok 2010.pdf55.36 KB Plán činnosti ÚHK BBSK na I. polrok 2011.pdf69.53 KB Plán činnosti ÚHK BBSK na II. polrok 2011 .pdf41.33 KB Plán činnosti ÚHK BBSK na I. polrok 2012.pdf50.55 KB Plán činnosti ÚHK BBSK na II. polrok 2012.pdf205.05 KB Plán činnosti ÚHK BBSK na I. polrok 2013.pdf49.42 KB Tlačiť
Postavené na open source cms systéme Drupal© 2011 Banskobystrický samosprávny kraj Útvar hlavného kontrolóra
Činnosť útvaru